หนูฉีดยาคุมมาแบบ1เดือน ครั้งแรกฉีดแล้วประจำเดือนมาพอครบกำหนดครั้งที่2ไม่ได้ฉีดค่ะพึ่งกลับไปฉีดอีกตอนวันที่26มีนาคม64จนตอนนี้ยังไม่ได้กลับไปฉีดเลยค่ะแต่ประจำเดือนไม่มา1เดือนกว่าแล้วเมื่อ3วันที่แล้วมีเลือดออกกระปิบกระปอย3วันแล้วตอนนี้พึ่งหายได้3วันค่ะ ตรวจแล้วขึ้นขีดเดี๋ยวอยากทราบว่าฤทธิ์ยาคุมจะหมดเมื่อไหร่และจะมีโอกาสตั้งท้องเมื่อไหร่ค่ะ
สวัสดีค่ะ อภิรดีการใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%หลังจากการหยุดยาฉีด ถ้าเป็นแบบ 1 เดือนซึ่งเป็นแบบฮอร์โมนรวม ส่วนใหญประจำเดือนอาจจะกลับมาได้เร็วกว่าแบบทุก 3 เดือนเล็กน้อย อาจใช้เวลาประมาณ 1-6 เดือนขึ้นกับบุคคล แต่ถ้ายังไม่พร้อมมีบุตร แนะนำว่าต้องคุมกำเนิดด้วยวิธีอื่นทันทีหลังหยุดยาฉีดจากที่กล่าวมา อาจจะยังเป็นผลจากยา หรืออาจจะมีการตั้งครรภ์ใหม่ก็ได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพอีกครั้ง